ตกรอบคาบ้าน!! ช้างศึกไทยเสมอเสือเหลือง สุดช้ำอดชิง “เอเอฟเอฟ ซูซูกิคัพ”
ตกรอบคาบ้าน!! ช้างศึกไทยเสมอเสือเหลือง สุดช้ำอดชิง “เอเอฟเอฟ ซูซูกิคัพ”
5 ธ.ค. 2561

ผู้สื่อข่าวรายงานว่า ในวันนี้ (5 ธ.ค.) ศึกฟุตบอลชิงแชมป์อาเซียน “เอฟเอฟ ซูซูกิ คัพ 2018” รอบรองชนะเลิศ นัดสอง ซึ่งทีมชาติไทย พบกับทีมชาติมาเลเซีย ที่สนามราชมังคลากีฬาสถาน เมื่อเวลา 19.00 น. ที่ผ่านมา ผลการแข่งขันปรากฏว่าจบเกมทีมชาติไทยเสมอทีมชาติมาเลเซีย ถึงแม้จะเป็นผู้ได้ประตูขึ้นนำถึงสองครั้ง
อย่างไรก็ตาม ทีมชาติมาเลเซียก็ตามตีเสมอได้สำเร็จ และมาได้ลูกจุดโทษช่วงทดเวลาบาดเจ็บแต่อดิศักดิ์ ไกรษร ยิงข้ามคานออกไป จบเกมด้วยสกอร์ 2 ต่อ 2 ส่งผลให้ทีมชาติมาเลเซีย ผ่านเข้าสู่รอบชิงชนะเลิศด้วยกฎประตูทีมเยือน ซึ่งจะพบกับผู้ชนะระหว่างเวียดนาม กับ ฟิลิปปินส์ ที่จะมีการแข่งขันในวันที่ 6 ธ.ค.นี้